En 19-årig mand blev natten til mandag anholdt ved Jomfru Ane Gade i Aalborg efter et overfald på to personer. - Vi kunne se overfaldet på overvågningen hvor en mand blev sparket på mens han lå på jorden, fortæller vagtchef ved Nordjyllands Politi Poul Badsberg. Politiet sendte patruljer til stedet og kunne anholde den ene af de to mænd, der var blevet set på overvågningen. - Den 19-årige er fra Vendsyssel og vi kigger stadig efter en medgerningsmand, fortæller vagtchefen. De to ofre har det efter omstændighederne godt.
Politi kunne se overfald på overvågningskamera.